CELEX: 62009CN0464
Language: el
Date: 2009-11-25 00:00:00
Title: Υπόθεση C-464/09 Ρ: Αίτηση αναιρέσεως που η Holland Malt B.V. υπέβαλε στις 25 Νοεμβρίου 2009 κατά της αποφάσεως που εξέδωσε το Πρωτοδικείο (τέταρτο τμήμα) στις 9 Σεπτεμβρίου 2009 στην υπόθεση T-369/09, Holland Malt B.V. κατά Επιτροπής των Ευρωπαϊκών Κοινοτήτων

30.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/38
            
         Αίτηση αναιρέσεως που η Holland Malt B.V. υπέβαλε στις 25 Νοεμβρίου 2009 κατά της αποφάσεως που εξέδωσε το Πρωτοδικείο (τέταρτο τμήμα) στις 9 Σεπτεμβρίου 2009 στην υπόθεση T-369/09, Holland Malt B.V. κατά Επιτροπής των Ευρωπαϊκών Κοινοτήτων
   (Υπόθεση C-464/09 Ρ)
   2010/C 24/67
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: Holland Malt B. V. (εκπρόσωποι: O. W. Brouwer, A.C.E. Stoffer, P. Schepens, advocaten)
   
      Αντίδικοι κατ’ αναίρεση: Επιτροπή των Ευρωπαϊκών Κοινοτήτων, Βασίλειο των Κάτω Χωρών
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει τις σκέψεις 168 έως 180 της αποφάσεως του Πρωτοδικείου των Ευρωπαϊκών Κοινοτήτων·
            
         
               —
            
            
               να αναπέμψει την υπόθεση ενώπιον του Πρωτοδικείου ή να ακυρώσει την απόφαση της Επιτροπής· και
            
         
               —
            
            
               να καταδικάσει Επιτροπή των Ευρωπαϊκών Κοινοτήτων στα δικαστικά έξοδα.
            
         
      Ισχυρισμοί και κύρια επιχειρήματα
   
   Η υπό κρίση αίτηση αναιρέσεως έχει ασκηθεί κατά της αποφάσεως που εξέδωσε το Πρωτοδικείο των Ευρωπαϊκών Κοινοτήτων στις 9 Σεπτεμβρίου 2009 στην υπόθεση T-369/09, Holland Malt B.V. κατά Επιτροπής των Ευρωπαϊκών Κοινοτήτων (η απόφαση), που απέρριψε την προσφυγή της Holland Malt B.V. κατά της αποφάσεως της Επιτροπής με την οποία η επιδότηση που χορηγήθηκε υπό ορισμένες προϋποθέσεις στην αναιρεσείουσα συνιστά ασυμβίβαστη ενίσχυση. Η αναιρεσείουσα υποστηρίζει ότι το Πρωτοδικείο, απορρίπτοντας την προσφυγή που άσκησε η Holland Malt B. V υπέπεσε σε πλάνη περί το δίκαιο και διέπραξε διαδικαστική πλημμέλεια. Σχετικώς, η αναιρεσείουσα προέβαλε τους ακόλουθους λόγους αναιρέσεως:
   
               Α.
            
            
               Το Πρωτοδικείο των Ευρωπαϊκών Κοινοτήτων, ερμηνεύοντας εσφαλμένως το άρθρο 87, παράγραφος 3, στοιχείο γ', ΕΚ (1) και ερμηνεύοντας και εφαρμόζοντας εσφαλμένως τις κατευθυντήριες γραμμές της Κοινότητας σχετικά με τις κρατικές ενισχύσεις στον γεωργικό τομέα, υπέπεσε σε πλάνη περί το δίκαιο στις σκέψεις 169 έως 180 της Αποφάσεως. Συναφώς, η Απόφαση πάσχει επιπλέον αντιφατική και ελλιπή αιτιολογία· και
            
         
               Β.
            
            
               Το Πρωτοδικείο των Ευρωπαϊκών Κοινοτήτων, ερμηνεύοντας εσφαλμένως και διαστρεβλώνοντας ένα από τα επιχειρήματα της αναιρεσείουσας διέπραξε διαδικαστική πλημμέλεια στη σκέψη 168 της Αποφάσεως, η οποία έθιξε τα συμφέροντα της αναιρεσείουσας.
            
         
      (1)  ΕΕ C 321 Ε, σ. 76.